Canellales

Ti Canellales ket ti nagan a botaniko para iti maysa nga urnos dagiti agsabsabong a mula, maysa kadagiti uppat nga urnos ti magnoliids.  Daytoy ket bigbigen ti kaudian unay a pannakaidasig dagiti agsabsabong a mula, ti sistema ti APG IV. Daytoy ket naipalawag nga aglaon kadagiti dua a pamilia: ti Canellaceae ken Winteraceae, a mangbukel kadagiti 136 a sebbangan dagiti nabanglo a kayo ken babassit a mula.  Mabirukan dagiti Canellaceae iti tropikal nga Amerika ken Aprika, ken ti Winteraceae ket parteda ti flora ti Antartiko (mabirukan kadagiti dibersio a parte ti akin-abagatan a hemisperio).  Uray no ti urnos ket naipalawag idi kadagiti panagadal a naibatay iti pilohenetiko, adda dagiti bilang dagiti mabalin a naisingasing a synapomorphies, a mainaig iti tubo ti polen, bukbukel, ti kapuskol ti integumento, ken dagiti sabali nga aspekto iti morpolohia.

Aginggana idi 1999, dagitoy a dua a pamilia ket saanda a naikeddeng nga asideg nga agkabagian.  Imbes ket a ati Winteraceae ket naikeddengda a primitibo a pamilia (gapu ti estruktura ti xylem ken carpel, ti maysa nga estruktura nga itan ket mabalin a naala manipud iti xylem ken dagiti carpels nga ad-adu a tipiko kadagiti angiospermae).  Ti Canellaceae ket masansan idi a naikeddeng a mainaig iti Myristicaceae.  Nupay kasta, dagiti panagadal a nangrugi idi 1999, a naibatay iti molekular a pilohenio wenno morpolohia, ket nangsuporta iti panangikaykaysa kadagitoy a dua a pamilia.

 Ti agdama a komposision ken pilohenio ti Canellales.

 Dagiti nagibasaran